Koll brud a reas ar brezhoneg, evit a bep seurt abegoù, abegoù politikel, psikologel, sokioyezhoniel hag armerzhel, ha dre se e paouezas da vezañ desket d'ar vugale er familhoù, er bloavezhioù 1950. Diskouezet o deus un nebeud enklaskoù, graet nevez zo gant an EBSSA, gant skolveuridi pe gant sokiologourien, penaos e c'hoarvezas an troc'h er  familhoù, war tri rummad tud.    Daoust m'o deus kalz Bretoned dilezet o yezh, pa ne dalveze da netra ken er gevredigezh, eo cheñchet an doare m'o deus an dud da sellet ouzh ar brezhoneg. Hiziv ez eus gant kalz tud ur c'hoant kreñv da zerc'hel bev ar yezh. Er c'henarroud-se eo bet krouet Ofis ar Brezhoneg.